న్యూఢిల్లీ: ముంబై పేలుళ్ల కేసులో దోషి యాకూబ్ మెమన్కు ఉరిశిక్ష నుంచి కాపాడే ప్రయత్నం చేయడాన్ని యూపీఏ రాష్ట్రపతి అభ్యర్థి గోపాల్కృష్ణ గాంధీ సమర్ధించుకున్నారు. ఉరిశిక్ష విధించడం మధ్యయుగాల నాటి చర్య అని, ఉరి వేయడం తప్పని ఆయన అన్నారు. మెమన్ను ఉరిశిక్ష నుంచి తప్పించేందుకు గోపాల్కృష్ణ గాంధీ శక్తివంచన లేకుండా కృషి చేశారని, చివరకు రాష్ట్రపతి ప్రణబ్ ముఖర్జీకి కూడా లేఖ రాశారని శివసేన ఆయనపై సోమవారం విమర్శలు గుప్పించింది. అలాంటి వ్యక్తిని ఉపరాష్ట్రపతి అభ్యర్థిగా యూపీఏ ఎలా నిలబెట్టిందని ప్రశ్నించింది. కాగా, మంగళవారంనాడు విపక్షాల ఉపరాష్ట్రపతి అభ్యర్థిగా నామినేషన్ వేసిన గోపాల్కృష్ణ గాంధీ మీడియాతో మాట్లాడుతూ, ఉరిశిక్షలకు తాను వ్యతిరేకినని చెప్పారు. ఈ విషయంలో మహాత్మాగాంధీ, బాబాసాహెబ్ అంబేడ్కర్ తనకు స్ఫూర్తి అని చెప్పారు. వారిరువురూ ఉరిశిక్షలను వ్యతిరేకించడమే కాకుండా నిషేధించాలని కూడా సూచించారని తెలిపారు. శివసేన విమర్శించింది కదా అని ప్రశ్నించినప్పుడు 'శివసేన అంకితభావంతో తన పని తాను చేసింది. నా వరకూ నేను మధ్యయుగాల నాటి పాశవిక శిక్షగానే మరణశిక్షలను చూస్తాను. గాంధీ, అంబేడ్కర్ సైతం మరణశిక్షలు రద్దు చేయాలన్న వారే. నా సిద్ధాంతం కూడా అదే' అని ఆయన వివరణ ఇచ్చారు.
newdhilly: mumbai paelulla kesulo doshi yakub memanku urisiksha nunchi kapade prayatnam cheyadaanni upa rashtrapati abhyarthi gopalkrishna gaandhi samardhinchukunnaaru. urisiksha vidhinchadam madhyayugaala naati charya ani, uri veyadam tappani aayana annaru. memannu urisiksha nunchi tappinchenduku gopalkrishna gaandhi saktivanchana lekunda krushi chesarani, chivaraku rashtrapati pranab mukharjeeki kuudaa lekha raasaarani sivasena aayanapai somavaram vimarsalu guppinchindi. alanti vyaktini uparaashtrapati abhyardhigaa upa ela nilabettindani prasninchindi. kaga, mangalavaaramnaadu vipakshaala uparaashtrapati abhyardhigaa namination vesina gopalkrishna gaandhi meediatho maatlaadutuu, urisikshalaku taanu vyatirekinani cheppaaru. ee vishayamlo mahatmagandhi, babasaheb ambedker tanaku sphurthy ani cheppaaru. vaariruvuruu urisikshalanu vyatirekinchadame kakunda nishedhinchaalani kuudaa suuchimchaarani telipaaru. sivasena vimarsinchindi kada ani prasninchinappudu 'sivasena ankitabhaavamto tana pani taanu chesindi. naa varakuu nenu madhyayugaala naati paasavika shikshagaane maranasikshalanu chustaanu. gaandhi, ambedker saitam maranasikshalu raddu cheyalanna vaare. naa siddhaantam kuudaa adhe' ani aayana vivarana icharu.